Jaagup Kreem esinemas Õllesummeril (2012).
**Jaagup Kreem** (sündinud 28. märtsil 1973 Tallinnas) on eesti muusik, ansambli Terminaator solist.

Haridus
-------

Jaagup Kreemi koolitee algas 1979. aastal Helsingis Nõukogude Liidu saatkonna koolis. 1991. aastal lõpetas ta Tallinna 10. Keskkooli ja 1994. aastal Tallinna Pedagoogikaülikooli näitejuhtimise ja režii eriala.

Töökohad ja lavastused
----------------------

Aastatel 2000–2013 töötas Eesti Nukuteatris, kus oli kuni 2010. aastani välissuhete juht, 2010–2011 turundusjuht ja 2011–2013 nõunik.

Ta on mitme lavastuse ("Risk" (2001, koos Elmar Liitmaaga), "Romeo ja Julia" (2006, koos Elmar Liitmaaga), "Klaabu" (2010, koos Tiit Kikasega), "Libahunt", 2011, koos Tiit Kikasega) muusika autor, samuti on ta kaasa teinud mitmes muusikalis ("Jesus Christ Superstar", "Billy Elliot", "Risk", "Grease", "Romeo ja Julia", "Miss Saigon") ja töötanud televisioonis saatejuhina.

Terminaator
-----------

Alates 1987. aastast on Jaagup Kreem ansambli Terminaator solist ja laulukirjutaja.

Elu moto
--------

Jaagupi elu moto: Parimad asjad maailmas ei ole ASJAD.

"Laula mu laulu"
----------------

"Laula mu laulu" teise hooaja saates osales ka Jaagup Kreem. Saatesari algas oktoobris. Jaagupi lugusid esitati 3. saates, mis oli Kanal 2 eetris 16. oktoobril 2014.

Saates esitatud laulud

| Saade | Saate persoon | Esitatud lugu |
| --- | --- | --- |
| I saade | Ott Lepland | "Läbi öise Tallinna" |
| II saade | Eda-Ines Etti | "Once In A Lifetime" |
| III saade | Jaagup Kreem | Teised esitavad Jaagupi lugusid |
| IV saade | Birgit Õigemeel | "Ise" |
| V saade | Voldemar Kuslap | "Tihti küll seda ei juhtu" |
| VI saade | Jarek Kasar / Chalice | "Kirsti elab Reykjavikis" |
| VII saade | Lea Dali Lion | "Segased lood" |
| VIII saade | Tõnis Mägi | "Kuldaja *rock'n'roll*" |
|

Tunnustus
---------

* 2019 Valgetähe V klassi teenetemärk

Isiklikku
---------

Jaagup Kreemi isa on Antarktika uurija ja ajakirjanik Enn Kreem, tema ema on näitleja Anni Kreem. Tema vend on ajaloolane Juhan Kreem. 

Tema vanaisa oli Paul Viiding, vanaema Linda Viiding. Tema tädi oli Mari Tarand, tädimees on Andres Tarand, tema onu oli luuletaja Juhan Viiding. Indrek Tarand ja Kaarel Tarand on tema tädipojad, Elo Viiding on tema onutütar.

Vasakul põsel oleva armi sai Kreem väidetavalt juba lapsepõlves, kui kukkus jalgrattaga.

Sotsiaalne vastutus
-------------------

Jaagup Kreem hoolib Eesti inimestest aasta läbi, mille tõttu soovitab kanda kõigil helkurit.

Viited
------

1. ↑  "Arhiivikoopia". Originaali arhiivikoopia seisuga 22. jaanuar 2008. Vaadatud 21. märtsil 2010.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  Helsingis Nõukogude Liidu saatkonna koolis
3. ↑  "Video ja galerii: «Laula mu laulu» kõik osalejad selgunud – Elu24". Elu24.ee. Vaadatud 17.09.2014.
4. ↑  Teenetemärkide kavaleride andmekogu – 19836
5. ↑  Hell teema: Jaagup Kreem rääkis Aunastele ära, kuidas ta põsele suure armi sai, Delfi Publik, 7. september 2014
6. ↑  "Jaagup Kreem paneb kõigile südamele: see on sinu kõige odavam elukindlustus". *Kroonika*. Vaadatud 30. novembril 2023.

Välislingid
-----------

 Jaagup Kreem – pildid, videod ja helifailid Wikimedia Commonsis
* Jaagup Kreem andmebaasis MusicBrainz (*inglise keeles*)

| * v
* r
Terminaator |
| --- |
| 
**Jaagup Kreem** **·**  **Roland Puusepp** **·**  **Henno Kelp** **·**  **Taavi Langi**  **·**  **Rene Puura**Eimel Kaljulaid **·**  Harmo Kallaste **·**  Elmar Liitmaa **·**  Arno Veimer **·**  Sven Valdmann **·**  Sulev Müürsepp |
| Stuudioalbumid | 
*Lõputu päev* **·**  *Minu väike paradiis* **·**  *Pühertoonia* **·**  *Singapur* **·**  *Head uudised* **·**  *Kuutõbine* **·**  *Nagu esimene kord* **·**  *Rakett* **·**  *Vaikuse meri* **·**  *Maailm vs. Lilian* |
| Kogumikud | 
*Kuld* **·**  *20* |
| Kontsertalbumid | 
*Go Live 2005* **·**  *Ingli puudutus* |
| *Soundtrack* | 
*Risk* **·**  *Romeo & Julia* |